Document ID: 32014R0072

IZVEDBENA UREDBA KOMISIJE (EU) št. 72/2014
z dne 27. januarja 2014
o spremembi Izvedbene uredbe (EU) št. 770/2013, kar zadeva odbitke od portugalske kvote za rdečega okuna za leto 2013 na območju NAFO 3LN
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(1), (2) in (3) Uredbe,
ob upoštevanju naslednjega:
(1)
Portugalska ribiška industrija je po objavi Izvedbene uredbe Komisije (EU) št. 770/2013 (2) odkrila napako v podatkih o ulovu za rdečega okuna na območju NAFO 3LN (Northwest Atlantic Fisheries Organization -Organizacija za ribištvo severozahodnega Atlantika), objavljenih leta 2012.
(2)
Portugalski ribiški organi so ugotovili, da poročila o ulovu, na katerih temeljijo podatki o ulovu za leto 2012, niso bila ustrezno prenesena Komisiji. To je potrdila neodvisna revizija.
(3)
Na podlagi popravljenih podatkov, ki jih je Portugalska predložila 14. novembra 2013, se zdi, da je bil prelov portugalske kvote za rdečega okuna na območju NAFO 3LN (RED/N3LN) manjši od tistega, ki je bil upoštevan za namen izvajanja Izvedbene uredbe (EU) št. 770/2013.
(4)
Odbitek od portugalske kvote za rdečega okuna za leto 2013 na območju NAFO 3LN bi bilo zato treba popraviti, kar zadeva podatke o prelovu za zadevno kvoto.
(5)
Glede na to, da Izvedbena uredba popravlja odbitke, ki so že bili izvedeni za kvoto rdečega okuna za leto 2013 na območju NAFO 3LN, bi se njene določbe morale uporabljati za nazaj od datuma začetka veljavnosti Izvedbene uredbe (EU) št. 770/2013.
(6)
Izvedbeno uredbo (EU) št. 770/2013 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Priloga k Izvedbeni uredbi (EU) št. 770/2013 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Vendar se uporablja od 15. avgusta 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. januarja 2014

Labels: 20
13
18
6